== Baggrund ==
[[Fil:Wilhelm_Marstrand,_Frk._Annette_Hage_viser_sin_brodersøn_Hother_Hage_en_bog_med_planteafbildninger,_1856,_0123NMK,_Nivaagaards_Malerisamling.jpg|thumb|left|Anette Hage viser sin brorsøn Hother Hage en bog med plantebilleder. Maleri af [[Wilhelm Marstrand]].]]
Han var bror til [[Alfred Anton Hage]], og sendt til Roskilde Skole, hvor hans ældste broder Johannes Hage var overlærer. Hage blev student [[1833]] og tog juridisk eksamen [[1838]]. I nogen tid var han [[fuldmægtig]] hos overretsprokurator Nyholm, men foretog [[1840]]-[[1842|42]] en længere rejse i [[Tyskland]], [[Schweiz]], [[Frankrig]], [[Italien]] og [[England]], hvor han navnlig studerede [[nævning]]esystemet, som han hele sit liv igennem omfattede med stor interesse og gjorde til sin juridisk-politiske specialitet. Hans egne tilbøjeligheder og familieforbindelser knyttede ham tidlig til de liberale politikere, som efterhånden voksede til det [[De Nationalliberale|nationalliberale parti]], indtog han i dette en hædret plads blandt førerne i anden række. Han var med ved det berømte møde i [[Hotel d'Angleterre]] på [[Frederik 6.]]’s dødsdag, hvor han første gang så [[D.G. Monrad]], der her debuterede som politiker. Han deltog 1839 i studenterdeputationen til [[Christian 8.]] om en fri [[forfatning]].<ref>https://biografiskleksikon.lex.dk/Hother_Hage</ref>
Ledelse Ledere